Foto: Yevgeniya Avramenko «Vostok-2018» harbiy mashqlariga 300 ming harbiy jalb qilinadi, bu 37 yil ichidagi eng katta mashqlarga aylanadi. Bu haqda Rossiya mudofaa vaziri Sergey Shoygu ma’lum qildi, deya xabar beradi RIA «Novosti». Vazirning aniqlik kiritishicha, Rossiyada 1981 yildan buyon bunday katta miqyosdagi mashg‘ulotlar o‘tkazilmagan. «Ular «Zapad-81»ni nimadadir takrorlaydi, biroq, katta ehtimol bilan, undan ham ko‘lami katta bo‘ladi. 1 mingdan oshiq uchar qurilmalar, deyarli 300 ming harbiy xizmatchi, Markaziy va Sharqiy harbiy okrugdagi qariyb barcha poligonlar, tabiiyki, Tinch okeani floti, Shimoliy flot, havo-desant qo‘shinlari to‘liq jalb qilinadi», - deya ta’kidlab o‘tdi Shoygu. Mashqlarda texnikalardan tanklar, BTR, BMP, shuningdek, samolyotlar, vertolyotlar va dronlar ishtirok etadi. «Vostok-2018» mashqlari 11-15 sentabr kunlari bo‘lib o‘tadi. Eslatib o‘tamiz, avvalroq Rossiya mudofaa vaziri NATO haqida yolg‘on ma’lumot tarqatishda ayblangandi.